stanford-oval/wikipedia huggingface dataset:
Robert Wadlow
Elämä

Robert Wadlow syntyi Harold ja Addie Wadlow'n esikoisena. Harold ja Addie olivat normaalipituisia ja -painoisia, kuten myös heidän kaksi muuta poikaansa Harold Jr. ja Eugene sekä kaksi tytärtään Betty ja Helen. Robert Wadlow painoi syntyessään 3 850 grammaa. Kahden hänelle tehdyn tyräleikkauksen jälkeen Wadlow alkoi kasvaa hämmästyttävän nopeasti. Kun Wadlow oli 12-vuotias, lääkärit totesivat hänellä aivolisäkkeen liikatoiminnan, jonka vuoksi elimistö sai liikaa kasvuhormonia. Leikkaushoito olisi ollut vaarallista, eikä sen tehosta ollut varmaa tietoa, joten Wadlow'n annettiin kasvaa.
Wadlow yritti elää mahdollisimman normaalia elämää. Hän harrasti valokuvausta ja keräsi postimerkkejä. Kolmetoistavuotiaana, ollessaan 223 senttimetriä pitkä, hänestä tuli maailman pisin partiolainen. Wadlow'ta kiusattiin pituutensa vuoksi, hän joutui kumartelemaan kävellessään ovista, eikä hän mahtunut bussiin, junaan tai lentokoneeseen, sillä niitä ei ollut tehty hänen kokoisilleen.
Wadlow oli pituudestaan huolimatta erittäin terve, tosin hänellä oli vuosien ajan jalkavaivoja. Pitkien raajojen verenkierto oli huono ja jalkaterien tunto oli todella heikko. Heinäkuussa 1940 Wadlow'n ollessa 22-vuotias hänelle laitettiin toista nilkkaa tukeva rauta. Sitä ei kuitenkaan asetettu paikalleen riittävän huolellisesti, ja oikeaan nilkkaan muodostui verenmyrkytystä aiheuttava rakkula, joka huomattiin huonon verenkierron ja tunnottomuuden vuoksi vasta muutamien päivien kuluttua. Kun Wadlow tuli viikon kuluttua Manisteehen Michiganiin esiintymään, tulehdus oli kehittynyt hengenvaaralliseksi.
Wadlow kuoli nukkuessaan 15. heinäkuuta 1940. Hänet haudattiin kotikaupunkiinsa Oakwoodin hautausmaalle. Wadlow'n arkku oli peräti 328 senttimetriä pitkä, ja hautajaisissa oli 40 000 vierasta. Wadlow'n kuoltua omaiset hävittivät suuren osan hänen tavaroistaan, sillä he eivät halunneet keräilijöiden laittavan niitä näytille.
Wadlow'n ennätyksiä

Wadlow oli lääketieteen historian pisin ihminen, jonka pituus on pystytty kiistatta todistamaan. Lisäksi hänellä oli kaikkien aikojen suurimmat tunnetut ihmiskädet ja -jalat. Wadlow'n kämmenet olivat 32,3 senttiä pitkät ranteesta keskisormen kärkeen mitattuna, ja hänen jalkateränsä olivat 47 senttiä pitkät. Wadlow rikkoi pituusennätyksen, kun vuonna 1936 hänen pituudekseen mitattiin 253 senttimetriä, mikä rikkoi irlantilaisen Patrick Cotter O'Brienin ennätyksen 246 senttimetriä vuodelta 1806.
Wadlow'n pituuskasvu

| Ikä | Pituus | Paino |
| --- | --- | --- |
| 0 | 45 | 3,85 |
| 0,5 | 88 | 14 |
| 1 | 103 | 20 |
| 1,5 | 130 | 30 |
| 2 | 137 | 34 |
| 3 | 150 | 40 |
| 4 | 163 | 48 |
| 5 | 173 | 65 |
| 6 | 183 | 73 |
| 7 | 185 | 74,6 |
| 8 | 188 | 77 |
| 9 | 196 | 82 |
| 10 | 199 | 95,6 |
| 11 | 211 | 121,3 |
| 12 | 218 | 130 |
| 13 | 224 | 137 |
| 14 | 226 | 150 |
| 15 | 234 | 161 |
| 16 | 240 | 170 |
| 17 | 248 | 143 |
| 18 | 254 | 180 |
| 19 | 259 | 220 |
| 20 | 262 | 221 |
| 21 | 268 | 223 |
| 22 | 272 | 226 |
Aiheesta muualla

Wikimedia Commonsissa on kuvia tai muita tiedostoja aiheesta .
Robert Wadlow Video
Guinness World Records - artikkeli(englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat 
Henkilöt:  DDB
Angela Gheorghiu

| Angela Gheorghiu |
| --- | --- |
 Angela Gheorghiu Toscan pääroolissa Floriana marraskuussa 2012.
Henkilötiedot
Syntynyt: 7. syyskuuta 1965 (ikä 59) Adjud, Romania
Ammatti:  oopperalaulaja (sopraano)
Puoliso:  Roberto Alagna (1996–2013)
Muusikko
Tyylilajit:  ooppera
Levy-yhtiöt:  EMI Classics 
Aiheesta muualla
Kotisivut
  [ Muokkaa Wikidatassa ] [ ohje ]  
Angela Gheorghiu (oik. Burlacu, s. 7. syyskuuta 1965 Adjud, Romania) on oopperalaulaja, äänialaltaan sopraano. Oopperan lisäksi hän on levyttänyt muun muassa kotimaansa Romanian musiikkia sekä kirkkomusiikkia.lähde?
Nuoruus ja uran alku

Gheorghiun isä oli veturinkuljettaja. Sisarensa Elenan kanssa Gheorghiu alkoi laulaa oopperaa jo varsin nuorena. Kolmetoistavuotiaana hän pääsi opiskelemaan laulua Bukarestin Musiikkiakatemiaan opettajanaan pääasiallisesti Mia Barbu. Hänen valmistumisvuotenaan 1989 Romaniassa tapahtui suuria mullistuksia. Nicolae Ceaușescun valtakauden loppuminen tiesi Gheorghiulle mahdollisuutta luoda kansainvälinen ura. Hänen ensimmäinen roolinsa ammattimaisena oopperalaulajana oli Mimì Cluj-Napocan oopperan La bohèmessa vuonna 1990.lähde?
Kansainvälinen ura

Gheorghiun kansainvälinen oopperaura käynnistyi 1992 Covent Gardenissa, roolina Zerlina Mozartin Don Giovannissa. Gheorghiu teki erinomaisen vaikutuksen ja debytoi Wienin valtionoopperassa Lemmenjuoman Adinana ja lauloi tämän jälkeen Mimìn roolin Metropolitan Operassa.lähde?
Vuonna 1994 kapellimestari Georg Solti etsi Violettan roolin täyttäjää uuden La Traviatan tuotantoon. Kuultuaan Gheorghiun koelaulun Solti totesi:
»Olin kyynelissä. Tyttö on fantastinen – hän pystyy mihin tahansa!» 
( lähde?)
Gheorghiu on levyttänyt useita albumeja, italian- ja ranskankielistä oopperaa, hengellistä musiikkia sekä romanialaista musiikkia. Rooleista hänen suosikkejaan ovat jo mainittujen Violettan, Adinan ja Mimìn lisäksi La rondinen Magda sekä Romeon ja Julian Julia.lähde?
Ääni

Angela Gheorghiun äänityyppi on lyyrinen sopraano ja ääni on väriltään tummahko ja pehmeä ilman spintosopraanoille ominaista ylä-äänten voimaa ja kirkkautta.lähde?
Muu elämä

Gheorghiun sukunimi tulee laulajan ensimmäiseltä aviomieheltä, josta hän on eronnut. Gheorghiu on ollut naimisissa ranskalaisen tenorin Roberto Alagnan kanssa vuodesta 1996 vuoteen 2013. Aviopari esiintyi usein yhdessä niin levyllä kuin näyttämölläkin.
Aiheesta muualla

Kuvia tai muita tiedostoja aiheesta Angela Gheorghiu Wikimedia Commonsissa
Laulajattaren virallinen sivu
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Yhdysvallat  Ruotsi  Latvia  Tšekki  Kroatia  Alankomaat  Puola 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  BMLO  Deutsche Biographie  Elonet 
Muut:  Europeana  SNAC  IdRef
Victor Nordan

| Victor Nordan |
| --- | --- |
 Nordan vuonna 1915.
Henkilötiedot
Syntynyt: 13. toukokuuta 1862 Kristiania, Norja
Kuollut: 8. toukokuuta 1933 (70 vuotta) Oslo, Norja
Ammatti:  arkkitehti
    
Victor Nordan (13. toukokuuta 1862 Kristiania – 8. toukokuuta 1933 Oslo) oli norjalainen arkkitehti, joka suunnitteli erityisesti sairaaloita ja kirkkoja. Hänen isänsä oli arkkitehti Jacob Wilhelm Nordan.
Töitä

Heskestadin kirkko (1904)
Evenstadin kirkko (1904)
Holøydalenin kirkko (1908)
Aiheesta muualla

Kuvia tai muita tiedostoja aiheesta Victor Nordan Wikimedia Commonsissa
Ei pelkkää hunajaa

| Ei pelkkää hunajaa> More than Honey |
| --- | --- |

Ohjaaja:  Markus Imhoof
Käsikirjoittaja:  Markus Imhoof
Tuottaja:  Pierre-Alain Meier
Säveltäjä:  Peter Scherer
Kuvaaja:   Jörg Jeshel  Attila Boa 
Leikkaaja:  Anne Fabini
Valmistustiedot
Valmistusmaa:  Sveitsi
Levittäjä:  Officine UBU Mozinet
Ensi-ilta:  2012
Kesto:  90 min
Alkuperäiskieli:  saksa sveitsinsaksa
Aiheesta muualla
IMDb 
Elonet
AllMovie
Infobox OKNimi-testi OK: 
Ei pelkkää hunajaa (More than Honey) on sveitsiläisen dokumenttiohjaaja Markus Imhoofin käsikirjoittama ja ohjaama dokumenttielokuva mehiläisistä. Elokuva valmistui vuonna 2012 ja se on saanut useita palkintoja. Elokuvan kesto on 90 minuuttia.
Vastaanotto

Savon Sanomien kriitikko Olli-Matti Olnonen pitää elokuvaa jäntevän mielenkiintoisesti toteutettuna.
Palkinnot

Bayerischer Filmpreis 2013 dokumenttielokuvien sarjassa
Solothurner Filmtage 2013, yleisön palkinto
Schweizer Filmpreis -palkinnot 2013 dokumenttielokuvan ja elokuvamusiikin sarjoissa
Elokuva oli lisäksi vuonna 2013 ehdokkaana Deutscher Filmpreisin parhaaksi dokumenttielokuvaksi.
Aiheesta muualla

Ei pelkkää hunajaa Internet Movie Databasessa (englanniksi)
More than Honey A Film by Markus Imhoof. Viitattu 22.9.2021. (englanniksi) (Elokuvan virallinen sivusto)
Sennhauser, Tobias: Rezension : “More than Honey” (Markus Imhoof) Tier-im-fokus.ch.  13.11.2012. Viitattu 22.9.2021. (englanniksi)
Aiheesta muualla > Arvostelut

Salonen, Aleksi: Ei pelkkää hunajaa  26.4.2013. Filmgoer.fi. Arkistoitu 12.8.2013. Viitattu 13.6.2013.
Ås (Krokom)

| Ås |
| --- | --- |

 Ås
 Koordinaatit: 63°14′35″N, 14°33′49″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  1 589
Infobox OKVirheellinen NIMI-arvo: 
Ås on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 1 589 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Ås (Krokom) Wikimedia Commonsissa
Dvärsätt

| Dvärsätt |
| --- | --- |
 Dvärsätt
 Koordinaatit: 63°18′08″N, 14°28′20″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  784
Dvärsätt on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 784 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Dvärsätt Wikimedia Commonsissa
Göthe Grefbo

| Göthe Grefbo |
| --- | --- |

Henkilötiedot
Syntynyt: 30. lokakuuta 1921 Föllinge, Ruotsi
Kuollut: 17. toukokuuta 1991 (69 vuotta) Tukholma, Ruotsi
Ammatti:  näyttelijä
Näyttelijä
Merkittävät roolit:  Klang (Peppi Pitkätossu)
    
Bror Göthe Ingvar Grefbo (30. lokakuuta 1921 Föllinge – 17. toukokuuta 1991 Tukholma) oli ruotsalainen näyttelijä. Hän näytteli muun muassa Klang-nimistä poliisia Peppi Pitkätossu -sarjassa.
Aiheesta muualla

Kuvia tai muita tiedostoja aiheesta Göthe Grefbo Wikimedia Commonsissa
Michael Mosley

Michael Mosley
Michael Mosley (22. maaliskuuta 1957 Kolkata, Intia – 5. kesäkuuta 2024 Sými, Kreikka) oli brittiläinen televisio- ja radiojuontaja. Hänet tunnettiin muun muassa BBC:n sarjasta Kyllä lääkäri tietää (Trust Me, I'm a Doctor). Hän oli myös 5:2-pätkäpaaston popularisoija.
Elämä ja ura

Mosley syntyi Intiassa ja muutti Englantiin 7-vuotiaana. Hän opiskeli Oxfordin yliopistossa filosofiaa, politiikkaa ja taloustiedettä. Alun perin hän työskenteli investointipankkiirina. Mosley kouluttautui Lontoossa uudelleen lääkäriksi, mutta päättikin vuonna 1985 aloittaa työskentelyn BBC:n palveluksessa avustavana tuottajana. Vuonna 2002 Mosley sai John Cleesen kanssa Emmy-ehdokkuuden dokumentista The Human Face. Vuonna 2021 Mosley aloitti radio-ohjelman Just One Thing juontamisen. Se saavutti yli 25 miljoonaa kuulijaa kansainvälisesti. Vuonna 2021 Mosley kohtasi kritiikkiä Channel 4:lla juontamastaan laihdutusohjelmasta Lose a Stone in 21 Days, joka syömishäiriöisiä tukevan Beat-järjestön mukaan johti tarpeeseen pidentää sen auttavan puhelimen aukioloaikoja. Mosley tuli tunnetuksi myös muun muassa esiintymisistään ohjelmissa The One Show ja This Morning.
Dokumenttiaan Infested! Living With Parasites varten Mosley nielaisi lapamadon. Hän toimi kolumnistina Daily Mailissa. Mosley teki 5:2-dieettiä tunnetuksi varsinkin dokumentilla Eat, Fast and Live Longer ja kirjalla The Fast Diet.
Yksityiselämä

Mosley oli naimisissa lääkäri-kirjailija Clare Bailey Mosleyn kanssa. Pariskunta sai neljä yhteistä lasta.
Mosley sai tyypin 2 diabeteksen diagnoosin ja hänelle suositeltiin metformiinilääkityksen aloittamista. Sanojensa mukaan hän kuitenkin saavutti hoitotasapainon ruokavaliolla.
Kuolema

Mosley katosi lomamatkallaan Sýmin saarella Kreikassa 5. kesäkuuta 2024 lähdettyään kävelylle. Mosleyn ruumis löydettiin  laajoista etsinnöistä huolimatta vasta 9. kesäkuuta. Kuolemansyyntutkijalta saatujen alustavien tietojen mukaan Mosley kuoli todennäköisesti lämpöhalvaukseen, joka johtui kävelyretkestä 40-asteen säässä. Mosley oli kuollessaan 67-vuotias. Lopullinen kuolinsyy on luonnollinen kuolema.
Aiheesta muualla

Michael Mosley Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Korea  Kroatia  Alankomaat  Puola  Portugali 
Tieteilijät:  CiNii 
Henkilöt:  DDB 
Muut:  IdRef
Änge

| Änge |
| --- | --- |

 Änge
 Koordinaatit: 63°27′27″N, 14°04′11″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  332
Änge on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 332 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Änge Wikimedia Commonsissa
Nälden

| Nälden |
| --- | --- |

 Nälden
 Koordinaatit: 63°20′56″N, 14°14′43″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  986
Infobox OKVirheellinen NIMI-arvo: 
Nälden on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 986 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Nälden Wikimedia Commonsissa
Pyhäselän seurakunta

| Pyhäselän seurakunta |
| --- | --- |

 tunnus :  sijainti 
 Pyhäselän kirkko
Tunnustuskunta:  evankelis-luterilainen
Hiippakunta:  Kuopion hiippakunta
Rovastikunta:  Joensuun rovastikunta
Seurakuntayhtymä:  Joensuun seurakuntayhtymä
Pääkirkko:  Pyhäselän kirkko
Perustettu:  1911
Jäsenmäärä:  5 136 (2023)
– Osuus asukkaista:  64,2 %
Kirkollisvero:  1,50 %
Kirkkoherra:  Ville Ojala
Sivusto
Infobox OKNimi-testi OK: 
Pyhäselän seurakunta on Joensuun Pyhäselällä Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan, Joensuun rovastikuntaan ja Joensuun seurakuntayhtymään. Joensuun seurakuntayhtymään kuuluvat lisäksi myös Enon seurakunta, Joensuun seurakunta, Pielisensuun seurakunta, Rantakylän seurakunta ja Vaara-Karjalan seurakunta.
Kirkko

Pyhäselän kirkko
Kirkkoherrat

Ville Ojala 2009–
Vaplan

| Vaplan |
| --- | --- |
 Vaplan
 Koordinaatit: 63°20′20″N, 14°13′33″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  262
Vaplan on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 262 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Vaplan Wikimedia Commonsissa
Dave Cad

| Dave Cad> Henkilötiedot |
| --- | --- |
Syntynyt: 6. heinäkuuta 1988 (ikä 36)
Kansalaisuus:  britti
Ammatti:  tubettaja
Siviilisääty:  naimisissa
Puoliso:  Catharina Peterson (vih. 2018)
Lapset:  1
Muut tiedot
Lempinimet:  Dave Cad
David Cadwallader (s. 6. heinäkuuta 1988 Englanti, Britannia), joka tunnetaan julkisuudessa nimellä Dave Cad, on Suomessa asuva brittiläinen tubettaja ja bloggaaja, joka käsittelee YouTube-videoissaan Suomea ja suomalaisuutta.
Lontoossa varttunut Cad muutti vuoden 2018 keväällä suomalaisen kihlattunsa, Catin, mukana Suomeen. Cad jakaa YouTubessa kokemuksiaan Suomesta. Videoillaan hän on esimerkiksi pelannut mölkkyä, dokumentoinut suomen kielen opiskeluaan, kokeillut suomalaisia ruokia ja alkoholijuomia sekä katsonut ja kommentoinut suomalaisia musiikkivideoita.
Dave Cad aloitti YouTube-uransa vuonna 2011, ja samana vuonna hän alkoi bloggaamaan matkustamisesta. Cadin YouTube-kanavalla oli joulukuussa 2019 lähes 140 000 tilaajaa. Pääkanavansa lisäksi hänellä on DaveCadGaming-niminen YouTube-kanava.
Cad meni naimisiin Catharina Petersonin kanssa keväällä 2018. He saivat Leo-nimisen poikalapsen syksyllä 2019. Pariskunta julkaisi toukokuussa 2021 lastenkirjan Kai menee nukkumaan, joka on kirjoitettu suomeksi, ruotsiksi ja englanniksi. Heidän toinen kirjansa, niin ikään kolmikielinen Kai menee päiväkotiin, ilmestyi elokuussa 2022.
Teokset

Cad, Cat & Cad, Dave: Kai menee nukkumaan.  Otava, 2021.  ISBN 978-951-1-39273-6
Cad, Cat & Cad, Dave: Kai menee päiväkotiin.  Otava, 2022.  ISBN 978-951-1-43695-9
Aiheesta muualla

Dave Cadin YouTube-kanava
FIFPro

Fédération Internationale Des Associations de Footballeurs Professionels eli FIFPro on jalkapallon kansainvälinen pelaajayhdistysten kattojärjestö.
FIFPro on perustettu vuonna 1965. Nykyisin siihen kuuluu 65 kansallista pelaajayhdistystä. Suomen Jalkapallon Pelaajayhdistys on ollut FIFPron jäsen vuodesta 2001.
FIFPro palkitsee vuosittain parhaan kentällisen FIFPro World 11 -palkinnolla. FIFPron jäsenistö valitsee kentällisen äänestämällä. Kentälliseen valitaan yksi maalivahti, neljä puolustajaa, kolme keskikenttäpelaajaa ja kolme hyökkääjää. Palkinto perustettiin 2005 ja vuodesta 2009 lähtien FIFPro on jakanut sitä yhdessä FIFAn kanssa. Naisten tähdistökentällinen valittiin ensimmäisen kerran 2015.
Aiheesta muualla

FIFPro (englanniksi)
Åssjöns norra strand

| Åssjöns norra strand |
| --- | --- |
 Åssjöns norra strand
 Koordinaatit: 63°14′29″N, 14°32′04″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  287
Infobox OKVirheellinen NIMI-arvo: 
Åssjöns norra strand on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 287 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Åssjöns norra strand Wikimedia Commonsissa
Matthew Irwin

| Matthew Irwin |
| --- | --- |

Henkilötiedot
Syntynyt: 29. marraskuuta 1987 (ikä 37) Victoria, British Columbia, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  86 kg
Pelinumero:  52
Pelaajaura
Pääsarjaura:  2010–
Aik. seurat:  Worcester Railers (AHL) San Jose Sharks (NHL) Providence Bruins (AHL) Boston Bruins (NHL) Nashville Predators (NHL) Milwaukee Admirals (AHL) Anaheim Ducks (NHL) Buffalo Sabres (NHL) Washington Capitals (NHL) Abbotsford Canucks (AHL)
Matt Irwin (s. 29. marraskuuta 1987 Victoria, British Columbia, Kanada) on kanadalainen uransa lopettanut jääkiekkoilija, joka pelasi puolustajana.
Ura

Irwin valittiin BCHL:n parhaaksi puolustajaksi kahtena vuotena peräkkäin 2007 ja 2008, kun hän pelasi Nanaimo Clippersissä.
Irwin teki kahden ensimmäisen ammattilaiskautensa aikana 73 pistettä Worcester Sharksissa, jonka jälkeen San Jose Sharks teki hänen kanssaan sopimuksen kärsiessään Jason Demersin ja Brent Burnsin loukkaantumisista.
Irwin teki ensimmäisen NHL-maalinsa 26. tammikuuta 2013 Colorado Avalanchea vastaan. Irwin pelasi ensimmäisellä NHL-kaudellaan 38 ottelua, joissa teki kuusi maalia ja 12 pistettä. Hän laukoi keskimäärin 2.1 kertaa maalia kohti per ottelu, mikä oli eniten kaikista tulokaspuolustajista.
3. huhtikuuta 2013 Irwin teki kaksivuotisen jatkosopimuksen Sharksin kanssa.
Siirtotakarajalla helmikuussa 2020 Irwin siirtyi Nashville Predatorsista kuudennen kierroksen varausvuoron kanssa Anaheim Ducksiin vaihdossa Korbinian Holzeriin.
Tilastot

Käännös suomeksi
Noormarkku

| Noormarkku Norrmark> Entinen kunta – nykyiset kunnat: Pori |
| --- | --- |

 vaakuna :  sijainti 
Sijainti:  61°35′30″N, 021°52′10″E
Lääni:  Länsi-Suomen lääni
Maakunta:  Satakunnan maakunta
Seutukunta:  Porin seutukunta
Kuntanumero:  537
Hallinnollinen keskus:  Noormarkun kirkonkylä
Perustettu:  1868
– emäpitäjä:  Ulvila
Liitetty:  2010
– liitoskunnat:  Pori Noormarkku
– syntynyt kunta:  Pori
Pinta-ala:  332,06 km²  (1.1.2009)
– maa:  316,86 km²
– sisävesi:  15,2 km²
Väkiluku:  6 158   (31.12.2009)
– väestötiheys:  19,43 as./km² (31.12.2009)
Ikäjakauma:  2008 
– 0–14-v.:  19,4 %
– 15–64-v.:  62,1 %
– yli 64-v.:  18,5 %
Noormarkku (ruots. Norrmark) on Suomen entinen kunta, joka sijaitsi Satakunnan maakunnassa. Noormarkusta tuli osa Poria vuonna 2010. Kunnassa asui 6 158 ihmistä ja sen pinta-ala oli 332,06 km², josta 15,2 km² vesistöjä. Väestötiheys oli 19,43 asukasta/km². Noormarkun naapurikunnat ennen kuntaliitosta olivat Lavia, Pomarkku, Pori ja Ulvila. Aikaisempia naapurikuntia olivat Porin kaupunkiin vuonna 1967 liitetty Porin maalaiskunta ja samoin Poriin vuonna 1972 liitetty Ahlainen sekä Ulvilaan vuonna 2005 liitetty Kullaa.
Noormarkun vaakunan on suunnitellut Ahti Hammar ja se vahvistettiin vuonna 1956.
Maantiede

Noormarkun entisen kunnan alueen länsi-itä-suuntainen pituus Kokemäenjoen suistosta Kairilan kylän koillispuolelle on lähes 40 kilometriä.
Pääosa Noormarkusta kuuluu Karvianjoen vesistöalueeseen.
Karvianjoki laskee Pomarkun puolelta Kynäsjokena Lassilan länsipuolella Pomarkun rajalla sijaitsevaan Inhottujärveen, johon laskee myös idästä Lavian puolelta Karhijärvestä tuleva Myöntäjän- eli Lassilanjoki.
Inhottujärvi laskee lännen suuntaan kahta reittiä, pohjoisempaa Pomarkunjokea ja eteläisempää Noormarkunjokea myöten.
Pomarkunjoki lakee Isojärveen Pomarkussa. Myös se on Inhottujärven tapaan bifurkaatiojärvi, jonka toisena lasku-uomana on Merikarvianjoki Siikaisissa ja Merikarvialla, toisena Noormarkun Poosjärveen laskeva Salmusoja, jonka lasku-uomana on Noormarkusta Ahlaisten suuntaan laskeva Pohjajoki, joka Laskee Keikveden merenlahteen Ahlaisissa Porissa.
Noormarkunjoki virtaa Noormarkun kirkonkylän kautta niin Ikään Ahlaisten suuntaan ja laskee mereen Ahlaisten kirkonkylän luona Ahlaisissa Porissa. Noormarkunjoen leventymänä Noormarkun kirkonkylän yläpuolella oli aiemmin Torajärvi, joka kuivatettiin 1900-luvun vesistöjärjestelyissä. Myös se oli bifurkaatiojärvi ja laski Keskisjoen kautta myös Poosjärveen. Vesistöjärjestelyissä tämä järvibifurkaatio kuitenkin hävisi.
Kairilan ja Lassilan itäpuolella olevat pikkujärvet laskevat Lavian puolelle Karhijärveen ja sieltä takaisin Noormarkun puolelle.
Noormarkun keskiosissa on myös Harjunpäänjoen latvajärviä.
Normarkun eteläosa Söörmarkussa kuuluu Söörmarkunjoen eli Kellahdenjoen valuma-alueeseen.
Liikenne

Noormarkun kautta kulkevat valtatie 8 Porista Vaasaan ja valtatie 23 Porista Jyväskylään sekä 1980-luvulla käytöstä poistettu Porin ja Haapamäen välinen rautatie. Muita tärkeitä väyliä ovat seututiet Noormarkun kirkonkylästä Kullaalle (nykyisin Ulvilaa) ja Laviaan (nykyisin Poria). Koilliskulman halki Kairilan kylän kautta kulkee Pomarkun ja Lavian välinen maantie, ja koillisrajaa sivuaa maantie Laviasta Pomarkun Honkakoskelle.
Liikenne > Etäisyyksiä Noormarkusta

Helsinki 255 km
Jyväskylä 240 km
Kankaanpää 40 km
Pori 15 km
Tampere 120 km
Turku 155 km
Vaasa 180 km